**NACRT**

**LOKALNI AKCIONI PLAN ZA MLADE 2024.**

**OPŠTINA KOTOR**

(datum kada je donesen LAPM)

1. **UVOD**

Razvoj i sprovođenje omladinske politike je veoma važno za lokalnu zajednicu i društvo u cjelini, te je uključivanje mladih u procese kreiranja i sprovođenja veoma važan segemenat u procesu unapređenja omladinske politike.

Pravci razvoja i unapređenja omladinske politike utvrđuju se Strategijom za mlade koja je usvojena na 70. sjednici Vlade Crne Gore dana 19. oktobra 2023. godine.

Strategija jasno prepoznaje mlade kao značajan resurs i faktor našeg društva, te predviđa uspostavljanje mehanizama i pristupa omladinskoj politici koji će omogućiti da se ostvare njihova prava, uvaže iskustva, stavovi i glas mladih, cijeni njihov doprinos i podrže njihove inicijative. U odnosu na definisani ključni problem određen je strateški cilj: Izgradnjom održivog međuresornog sistema podrške mladima stvoriti mogućnosti za razvoj njihovih punih kapaciteta i aktivan doprinos razvoju društva. Na osnovu identifikovanog ključnog problema, uzroka i posljedica, a u skladu sa identifikovanim i prioritizovanim izazovima, ovom Strategijom su definisana četiri operativna cilja i propratne mjere koje je potrebno ostvariti tokom perioda trajanja Strategije, i to:

* Razvoj održivog sistema usluga za podršku mladima u procesu njihove tranzicije u odraslo doba;
* Stvaranje uslova da mladi budu aktivni građani i građanke, uključeni/e u kreiranje i sprovođenje javnih politika;
* Unapređenje položaja mladih, kroz međuresorni pristup;
* Unapređenje normativno-institucionalnog okvira za sprovođenje omladinske politike.

Kroz djelovanje u četiri navedene oblasti i putem razvijenih mjera i aktivnosti, direktno će se doprinijeti ostvarivanju postavljenih ciljeva. /strategija strana 5/

Imajući u vidu da je **pravni okvir koji uređuje oblasti od važnosti za mlade u Crnoj Gori veoma širok**, u periodu izrade novog strateškog dokumenta Skupština Crne Gore je donijela prvi Zakon o mladima 28. juna 2016. godine (“Službeni list Crne Gore", br. 042/16 i 013/18). U aprilu 2019. godine donešen je novi Zakon o mladima. Navedeni Zakon je proširen dopunama, koje su najviše uticale na osnivanje omladinskih servisa od strane države i drugih aktera, prepoznavanje reprezentativnog saveza mladih na nacionalnom nivou, kao i na kreiranje propratnih strateških rješenja na lokalnom nivou radi koordinisanog pristupa implementaciji omladinske politike na nacionalnom i lokalnom nivou. Ovim zakonom uređuju se način utvrđivanja i sprovođenja omladinske politike, kao i mjere i aktivnosti koje se preduzimaju u cilju unapređivanja društvenog položaja mladih i stvaranja uslova za ostvarivanje potreba mladih u svim oblastima od interesa za mlade (Član 1 Zakon o mladima).

Omladinska politika seprema Zakonu o mladima (Član 3) definiše kao skup mjera i aktivnosti koje državni organi, organi državne uprave, organi lokalne samouprave, nevladine organizacije, studentski i učenički parlamenti i druga pravna lica preduzimaju za poboljšanje položaja mladih, njihovog ličnog i društvenog razvoja i uključivanja u društvene tokove. Novi zakonski okvir u oblasti omladinske politike po prvi put u Crnoj Gori definiše i omladinski rad(Član 4), koji predstavlja aktivnosti koje se realizuju u saradnji sa mladima i za mlade sa ciljem njihovog osamostaljivanja i prelaska u odraslo doba, učenja, ličnog i društvenog razvoja, u skladu sa njihovim potrebama i mogućnostima, a zasnivaju se na metodama neformalnog obrazovanja.

Predsjednik Opštine Kotor Rješenjem broj 01-018/23-29197 od 23.11.2023. godine imenovao je Radnu grupu za izradu Lokalnog akcionog plana za mlade za 2024. godinu u sastavu:

* Madalena Martinović, Sekretarijat za kulturu, sport i društvene djelatnosti, koordinatorka;
* Anđela Ševaljević, Sekretarijat za kulturu, sport i društvene djelatnosti, članica;
* Anđela Milošević, Sekretarijat za razvoj preduzetništva i saobraćaj, članica;
* Jelena Manojlović, Centar za socijalni rad, članica;
* Miroslava –Mima Ivanović, NVU “I MI Boke”, članica;
* Venera Ljutić, NVO Kompas, članica i
* Tomisalv Žegura, NVO Kompas član.

Radna grupa je bila sačinjena od predstavnica Opštine Kotor, predstavnice Centra za socijalni rad, te predstavnika/ca nevladinog sektora. U izradi navedenog plana učestvovala je i Snežana Stevović Janković, ispred Kancelarije za prevenciju bolesti zavisnosti i zaštitu prava manjina.

Prema Zakonu o mladima (Član 14), Opština je dužna da donese Lokalni akcioni plan za mlade, za period od najviše dvije godine, koji sadrži mjere i aktivnosti omladinske politike na lokalnom nivou, radi ostvarivanja interesa i potreba mladih. Opština je dužna da nacrt lokalnog akcionog plana za mlade dostavi Ministarstvu, radi davanja mišljenja o njegovoj usaglašenosti sa Strategijom (najkasnije do 31. oktobra tekuće godine), kao i da godišnji izvještaj o realizaciji lokalnog akcionog plana za mlade dostavi Ministarstvu (najkasnije do 15. februara tekuće godine za prethodnu kalendarsku godinu).

U skladu sa članom 16 tačke 5 i 7 Odluke o organizaciji i načinu rada lokalne uprave Sekretarijat za kulturu, sport i duštvene djelatnosti opštine Kotor vrši poslove lokalne uprave koji se odnose na učestvovanje u razvoju i praćenju stanja u oblasti obrazovanja; saradnju sa obrazovnim ustanovama i drugim specijalizovanim ustanovama u oblasti obrazovanja, podsticanje obrazovnog rada i podrške mladim talentima, predlaganje kriterijuma i učestvovanje u postupku odobravanja stipendija studentima; praćenje i unapređenje stanja po pitanju prava mladih kreiranje strategija za djecu i mlade, praćenje i učestvovanje u obezbjeđivanju uslova za preventivnu zaštitu omladine kroz organizovanje programa primarne prevencije bolesti zavisnosti i rizičnog ponašanja; učešće u organizaciji programa i različitih sadržaja za mlade.

1. **ANALIZA STANJA**

Sekretarijat za kulturu, sport i društvene djelatnosti Opštine Kotor zadužen je za sprovođenje omladinske politike. U Sekretarijatu je, u skladu sa Pravilnikom o unutrašnjoj organizaciji i sistematizaciji poslova i radnih mjesta, imenovana osoba za sprovođenje omladinske politike, ali se i pored navedenog ista sprovodi i kroz poslove socijalne i dječje zaštite, OSI, Kancelarije za prevenciju bolesti zavisnosti i zaštitu prava manjina, kulture, obrazovanja, sporta te se u Konkursima za NVO koje raspisuje Opština Kotor, navodi uvijek kao jedna od prioritetnih oblasti.

Osim gore navedenog Sekretarijata, ovom politikom se bavi i Sekretarijat za razvoj preduzetništvo, komunalne poslove i saobraćaj Opštine Kotor, konkretnije na temu zapošljavanja mladih i kroz podršku mladih preduzetnika.

Posljednji Lokalni akcioni plan za mlade (LAPM) u Opštini Kotor napravljen je za period 2020-2021. godinu. Izvještaj o sprovođenju navedenog LAPM-a dostavljen je Direktoratu za mlade, a Opština Kotor je sprovela 99% aktivnosti planiranih akcionim planom.

Preduslov za donošenje novog Lokalnog akcionog plana za mlade bio je donošenje Strategije za mlade 2023-2027. Ovaj akcioni plan će biti kreiran za period od jedne godine, nakon čega će biti neophodno sačekati izradu i usvajanje Akcionog plana za 2025-2026. godinu od strane Ministarstva sporta i mladih, kako bi postojao osnov za donošenje lokalnog plana za naredni period.

U skladu sa [ReLOaD Istraživanjem o potrebama i percepcijama mladih u 15 opština](https://www.undp.org/cnr/montenegro/publications/istrazivanje-potreba-mladih-i-procjena-lokalnih-omladinskih-politika-u-15-crnogorskih-opstina) koje je uradio UNDP konstatovani su sljedeći zaključci:

Lokalnoj samoupravi mladi predstavljaju jednu od prioritetnih oblasti, gdje oni aktivno ulažu u unapređenje omladinske politike i položaja mladih u društvu. Značajan problem predstavlja nedovoljna informisanost mladih i pasivnost, iako se aktivno radi na sprovođenju programa koji na direktan ili indirektan način utiču na omladinu. Program, odnosno grantovi za zapošljavanje targetiraju mlade kao jednu od prioritetnih grupa i nude podršku prilikom njihove tranzicije ka tržištu rada. Program “Kuća na pola puta“ nudi podršku mladim štićenicima iz Doma Bijela, a rezultati su pokazali da je program veoma značajan.

Nevladin sektor smatra da zakonodavni i strateški okvir koji se odnosi na mlade nije dovoljno razvijen, nedostaje sistematski pristup problemima mladih i više angažovanja po pitanju omladinskih politika. Nevladin sektor ističe da je neophodno sprovesti reformu obrazovnog sistema, kako bi se potrebe mladih na efikasniji način evidentirale. Dodatno, oni ističu da je unapređenje saradnje između nevladinog sektora i organa upravljanja i više nego potrebno. Bolja umreženost bi uticala na lakšu prepoznatljivost izazova sa kojima se mladi susreću i na ovaj način bi se brže podržale potrebe mladih. Mladi u Kotoru tvrde da je neophodno njihovo veće uključivanje pri definisanju omladinskih politika. Problemi koji mladi ističu jesu: nedovoljna informisanost, rad na crno, nemogućnost isticanja mladih u društvu, nedovoljna podrška okoline. Kao veliki nedostatak i mogućnost za napredovanje pominje se i saradnja između institucija. Potrebno je unaprijediti umreženost institucija kako bi sistem funkcionisao kao cjelina.

1. **FINANSIJSKI OKVIR**

Lokalni akcioni plan za mlade za 2024. godine će se finansirati kroz Budžet Opštine Kotor, organizaciona jedinica 071 – Sekretarijat za kulturu, sport i društvene djelatnosti; stavka Transferi – lokalni akcioni planovi, a za isti je opredjeljeno **5.000,00** €. Konkretno za aktivnosti koje se finansiraju kroz LAP u dijelu izvor finansiranja to će se i naglasiti.

Osim navedenog, u Sekretarijatu za kulturu, sport i društvene djelatnosti, nadležnom za sprovođenje omladinske politike, izdvojena su sredstva za mlade po sljedećim tačkama:

- Stipendije 215.000,00€

- Povlastice ( nagrade studenti, đaci...) 15.000,00

- Povlastice za mlade ( EYCA omladinska kartica) 3.500,00€

- Ugovori o djelu – programi prevencije sa nastavnicima/ama i ugovor o djelu za savjetodavne sesije 9.600,00€

Ukupno: **248.100,00** €

Sekretarijat za preduzetništvo Opštine Kotor Budžetom Opštine Kotor je izdvojio sredstva za mlade kroz sljedeće aktivnosti:

* Subvencije za razvoj preduzetništva (preduzetnički klubovi za mlade u školama, konkurs za podršku mladim preduzetnicima, posjete sajmovima, biznisima, ugovor sa UMPCG...) 40.000,00€
* Edukativni program Prevencija i edukacija u oblasti bezbjednosti saobraćaja djece predškolskog i školskog uzrasta 20.000,00€

Ukupno**: 60.000,00€**

Iz navedenog izvodimo zaključak da se za omladinsku politiku kroz Budžet Opštine Kotor izdvaja **308.100,00 eura.**

Takođe, u LAP-u su naznačene aktivnosti gdje su NVO finansijska sredstva obezbjedila kroz NVO Konkurs ili preko IPA projekata, te one gdje institucije sprovode aktivnosti kao redovne i za njih nisu potrebna dodatna sredstva.

1. **AKCIONI PLAN**

|  |  |  |  |  |  |  |
| --- | --- | --- | --- | --- | --- | --- |
| **Operativni cilj 1: Razvoj održivog i kvalitetnog sistema servisa i programa za podršku mladima pri tranziciji u odraslo doba** | | | | | | |
| **Operativni cilj (na lokalnom nivou): Razvoj održivog i kvalitetnog sistema servisa i programa za podršku mladima pri tranziciji u odraslo doba** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Unapređeno informisanje mladih o postojećem omladinskom servisu u Opštini Kotor | Opština Kotor  Partneri:  NVO  Škole | I-IV kvartal 2024. | Realizovane minimum 4 info sesije Obuhvaćeno minimum 100 mladih | 200,00€ | Opština Kotor  Budžet  LAP |
| 2. | Održavanje obuka i radionica za mlade u omladinskom klubu (slobodno vrijeme, obrazovanje, zapošljavanje...) | Opština Kotor  Partneri:  NVO  Škole | I-IV kvartal 2024. | Održano minimum 7 obuka i radionica za najmanje 100 mladih | 2.000,00€ | Opština Kotor  Budžet  LAP,  NVO Konkurs |
| 3. | Organizovana kampanja na temu važnosti neformalnog obrazovanja | Opština Kotor  Partneri:  NVO  Škole | II kvartal 2024. | Realizovana kampanja  Obuhvaćeno minimum 100 mladih | 200,00€ | Opština Kotor  Budžet  LAP  NVO Konkurs |
| 4 | Organizovane obuke na temu informacijske pismenosti | Opština Kotor  Partneri:  NVO  Škole | I-IV kvartal 2024. | Realizovana obuka za minimum 50 mladih | 300,00€ | Opština Kotor  Budžet  LAP  NVO Konkurs |
| 5. | Promocija i distribucija EYCA kartica na lokalnom nivou | Opština Kotor  Partneri:  NVO „Centar za omladinsku edukaciju“  Škole | I-IV kvartal 2024. | Potpisan Ugovor sa NVO Centar za omladinsku edukaciju  Distribuirano minimum 150 omladinskih kartica | 3.500,00€ | Opština Kotor  Budžet-Stavka omladinske kartice |
| 6. | Realizacija podrške u rješavanju stambenog pitanja mladima bez roditeljskog staranja (18+) kroz uslugu „Kuća na pola puta“- pomoć u rješavanju stambenog pitanja | Opština Kotor  Partneri:  JU Centar za socijalni rad Kotor | I-IV kvartal 2024. | Dodjeljeno i opremljeno dva stana za stanovanje mladima bez roditeljskog staranja | Redovna aktivnost | Opština Kotor  JU Centar za socijalni rad Kotor |
| 7. | Savjetodavan rad sa mladima, informisanje i usmjeravanje na resurse u zajednici | JU Centar za socijalni rad Kotor | I-IV kvartal 2024. | Minimum 100 korisnika | Redovna aktivnost | JU Centar za socijalni rad Kotor |
| 8. | Organizovana grupa samopomoći članova/ica porodica koji pružaju podršku svojim mladim srodnicima/ama s invaliditetom | Inicijativa mladih s invaliditetom I MI Boke | I-III kvartal 2024. | Održano šest sastanaka grupe samopomoći članova/ica porodica mladih s invaliditetom  Najmanje dva člana/ice porodice mladih s invaliditetom učestvovalo u grupi samopomoći | 2.000,00€ | EIDHR kroz subgranting program |
| **Operativni cilj 2: Stvaranje uslova da mladi budu aktivni građani i građanke, uključeni u kreiranje i sprovođenje javnih politika** | | | | | | |
| **Operativni cilj (na lokalnom nivou): Stvaranje uslova da mladi budu aktivni građani i građanke, uključeni u kreiranje i sprovođenje javnih politika** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Informisati mlade o mehanizmima učešća u donošenju odluka | Opština Kotor  Partneri:  Skupština Opštine Kotor  NVO  Škole | I-IV kvartal 2024. | Organizovani informativni sastanci sa mladima  Uključeno minimum 50 mladih | 200,00€ | Opština Kotor  Budžet  LAP |
| 2. | Sponzorisati objave na društvenim mrežama za kreiranje javnih politika sa akcentom na omladinsku politiku | Opština Kotor  Partneri:  Skupština Opštine Kotor | I-IV kvartal 2024. | Minimum 20 sponzorisanih objava | 500,00€ | Opština Kotor  Budžet  LAP |
| 3. | Organizovanje radionice na temu Omladinska participacija | Opština Kotor  Partneri:  NVO „Centar za omladinsku edukaciju“  Škole | II kvartal 2024. | Održana radionica  Uključeno minimum 30 mladih | 150,00€  od 3.500,00€ predviđenih Ugovorom | Opština Kotor  Budžet-Stavka omladinske kartice |
| 4. | Promocija volonterizma i aktivizma mladih | Opština Kotor  Partneri:  NVO | I-IV kvartal 2024. | Održano minimum 2 radionice  Uključeno minimum 100 mladih  Dodjeljeno minimum 10 volonterskih knjižica | 600,00€ | Opština Kotor  Budžet  LAP  NVO konkurs |
| 5. | Povećanje svijesti javnosti o pravima i potrebama mladih s oštećenjem sluha i/ili govora | Inicijativa mladih s invaliditetom - I MI Boke | I-Iv kvartal 2024. | Najmanje 20 objava o pravima i potrebama mladih s oštećenjem sluha i/ili govora na internet stranici i društvenim mrežama I MI Boke  Objavljena najmanje četiri medijska izveštaja o pravima i potrebama mladih s oštećenjem sluha i/ili govora  Najmanje 2000 osoba informisano o pravima i potrebama mladih s oštećenjem sluha i/ili govora | 3.000,00€ | Savjet Evrope |
| 6. | Osnaživanje mladih s oštećenjem sluha i/ili govora za aktivno učešće u kreiranju  i sprovođenju mjera koje ih se tiču | Inicijativa mladih s invaliditetom - I MI Boke i JU Resursni centar za sluh i govor „Dr Peruta Ivanović” | I-Ii kvartal 2024. | Održane četiri radionice sa  mladima s oštećenjem sluha i/ili govora  Šest mladih s oštećenjem sluha i/ili govora učestvovalo na radionicama | 1.800,00€ | Savjet Evrope |
| **Operativni cilj 3: Ostvarivanje međuresornog doprinosa poboljšanju sveukupnog položaja mladih** | | | | | | |
| **Operativni cilj (na lokalnom nivou): Ostvarivanje međuresornog doprinosa poboljšanju sveukupnog položaja mladih** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Javni konkurs za učešće u programu podrške razvoju preduzetništva mladih | Sekretarijat za razvoj preduzetništva, komunalne poslove i saobraćaj | III- IV kvartal 2024. | Sproveden konkurs, minimum 5 prijava, minimum 3 podržana projekta | 9.000,00€ | Opština Kotor  Budžet |
| 2. | Razvoj preduzetništva u školama (nabavka materijala/ opreme) | Sekretarijat za razvoj preduzetništva, komunalne poslove i saobraćaj  Partneri:  Škole | III-IV kvartal 2024. | Obuhvaćeno minimum 2 škole | 4.000,00€ | Opština Kotor  Budžet |
| 3. | Posjete privrednicima, biznis centrima i sl. (osnovne i/ili srednje škole) | Sekretarijat za razvoj preduzetništva, komunalne poslove i saobraćaj | II kvartal 2024. | Uključeno minimum 30 učenika/ca | 1.300,00€ | Opština Kotor  Budžet |
| 4 | Posjete i/ili učešće na sajmovima preduzetništva | Sekretarijat za razvoj preduzetništva, komunalne poslove i saobraćaj | II-IV kvartal 2024. | Organizovana minimum jedna posjeta/sajam | 1.800,00€ | Opština Kotor  Budžet |
| 5. | Saradnja sa UMPCG-preduzetnički klub | Sekretarijat za razvoj preduzetništva, komunalne poslove i saobraćaj | I-IV kvartal 2024. | Formiran klub, održano minimum 10 sastanaka, uključeno minimum 10 članova/ica | 2.000,00€ | Opština Kotor  Budžet |
| 6. | Zapošljavanje – podrška organizaciji sajmova zapošljavanja u Opštini Kotor | Sekretarijat za razvoj preduzetništva, komunalne poslove i saobraćaj | II-III kvartal 2024. | Organizovano minimum dva sajma | 4.000,00€ | Opština Kotor  Budžet |
| 7. | Edukativni program  Prevencija i edukacija u oblasti bezbjednosti saobraćaja djece predškolskog i školskog uzrasta (osnovne i srednje škole) | Sekretarijat za razvoj preduzetništva, komunalne poslove i saobraćaj | I-IV kvartal 2024. | Uključeno 8 vrtića (cca 320 predškolaca, 160 vaspitača/ica)  5 osnovnih škola (cca2550 đaka, cca 65 učitelja/ica)  2 srednje škole III i IV razred (cca 550 đaka) | 20.000,00€ | Opština Kotor  Budžet |
| 8. | Kurs znakovnog jezika | Inicijativa mladih s invaliditetom I MI Boke, JU Resursni centar za sluh i govor „Dr Peruta Ivanović” i Gimnazija Kotor | I-IV kvartal 2024. | Izabrano 12 učenika/ca Gumnazije Kotor za polaznike/ce Kursa znakovnog jezika  12 učenika/ca Gimnazije Kotor i šest učenika/ca JU Resursnog centra za sluh i govor „Dr Peruta Ivanović” pohađali 16 blok časova Kursa znakovnog jezika  10 lekcija Kursa znakovnog jezika javno dostupno na YouTube kanalu I MI Boke | 10.500,00€ | Savjet Evrope |
| 9. | Radionice prevencija u zajednici namjenjene učenicima/ama srednjih škola na teritoriji Opštine Kotor | Opština Kotor  Kancelarija za prevenciju bolesti zavisnost i zaštitu prava manjina  Partneri:  Srednja pomorska škola  Gimnazija Kotor  muzička škola “Vida Matjan” | I-IV kvartal 2024. | Potpisan ugovor sa minimum 3 nastavnika/ca  40 učenika/ca  direktno uključenih | 1.350,00€ | Opština Kotor  Budžet |
| 10. | Radionice primarne prevencije namjenjene učenicima IX razreda osnovnih škola u našoj opštini | Opština Kotor  Kancelarija za prevenciju bolesti zavisnost i zaštitu prava manjina OŠ  Partneri:  “Njegoš”  OŠ “Narodni heroj Savo Ilić”  OŠ “Veljko Drobnjaković”  OŠ “ Nikola Đurković”  OŠ “Ivo Vizin” | I-IV kvartal 2024. | Potpisan ugovor sa minimum 5 nastavnika/ca  150 učenika/ca  direktno uključenih | 2.250,00€ | Opština Kotor  Budžet |
| 11. | Savjetovalište za prevenciju bolesti zaisnosti i rizičnih ponašanja, namjenjeno maloljetnim i korisnicima/ama psihoaktivnih supstanci kao i psihosocijalna podrška porodocima zavisnika/ca | Opština Kotor  Kancelarija za prevenciju bolesti zavisnost i zaštitu prava manjina | I-IV kvartal 2024. | Minimum 50 korisnika/ca | 6.000,00€ | Opština Kotor  Budžet |
| 12. | Trening za vršnjačke edukatore/ke | Opština Kotor  Kancelarija za prevenciju bolesti zavisnost i zaštitu prava manjina | II kvartal 2024. | Minimum 15 polaznika/ca | 500,00€ | Opština Kotor  Budžet  LAP |
| 13. | Obilježavanje Svjetski značajnih datuma propisanih kalendarom EU a tiču se zdravlja mladih | Opština Kotor  Kancelarija za prevenciju bolesti zavisnost i zaštitu prava manjina | I-IV kvartal 2024. | Obilježeno minimum 3 značajna datuma | 300,00€ | Opština Kotor  Budžet  LAP |
| **Operativni cilj 4: Unapređenje mehanizama za efikasno kreiranje, sprovođenje, monitoring i evaluaciju omladinske politike** | | | | | | |
| **Operativni cilj (na lokalnom nivou): Unapređenje mehanizama za efikasno kreiranje, sprovođenje, monitoring i evaluaciju omladinske politike** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1. | Osnovan opštinski Savjet za mlade | Opština Kotor  Partneri:  NVO  Škole  Fakulteti | I-IV kvartal 2024. | Doneseno Rješenje o osnivanju  Održano minimum 3 sastanka | Redovna aktivnost | Opština Kotor |
| 2. | Promocija Savjeta za mlade | Opština Kotor  Partneri:  NVO  Škole  Mediji | I-IV kvartal 2024. | Minimum 5 objava  Minimum 5 posjeta školama  Uključeno minimum 100 mladih | Redovna aktivnost | Opština Kotor |
| 3. | Sprovesti godišnje istraživanje o mladima i njihovim potrebama | Opština Kotor  Partneri:  NVO „Centar za omladinsku edukaciju“  Škole | II kvartal 2024. | Održana radionica  Uključeno minimum 30 mladih | 300,00€  od 3.500€ predviđenih Ugovorom | Opština Kotor  Budžet-Stavka omladinske kartice |
| 4 | Obuka za službenike/ce Opštine Kotor na temu monitoringa i evaluacije lokalnih akcionih planova | Opština Kotor  Partneri:  NVO | I-II kvartal 2024. | Organizovana obuka  Uključeno minimum 4 službenika/ce | 200,00€ | Opština Kotor  Budžet  LAP |

1. **MONITORING I EVALUACIJA**

U cilju uspješne implementacije Lokalnog akcionog plana za mlade za 2024. godinu, predstavnici lokalne samouprave, tj. organa lokalne uprave nadležnog za oblast omladinske politike, vršiće eksternu komunikaciju i saradnju sa širim krugom implementatora u svim sektorima. Za praćenje realizacije Lokalnog akcionog plana za mlade zadužena će biti savjetnica za djecu, mlade, LGBT i rodnu ravnopravnost, zaposlena u Sekretarijatu za kulturu, sport i društvene djelatnosti. Osim savjetnice nadležnog organa, članovi/ce radne grupe za izradu Lokalnog akcionog plana za mlade su dužni da dostave savjetnici informacije o realizaciji aktivnosti koje su predložili da budu sastavni dio akcionog plana.

Indikatori za praćenje realizacije Lokalnog akcionog plana za mlade u opštini Kotor predstavljaju instrument na osnovu koga je moguće procijeniti jesu li postavljeni operativni ciljevi postignuti. Indikator predstavlja kriterijum za mjerenje stepena uspjeha u postizanju cilja ili provjeru da li je neka aktivnost izvršena, kao i šta se njome postiglo. Monitoring sistem obuhvata indikatore uspješnosti za svaku mjeru ili aktivnost kojima će se opravdati napredak u realizaciji. Takođe, monitoring sistem definiše ko će biti zadužen za sprovođenje aktivnosti navedenih u lokalnom akcionom planu, te koliko sredstava će biti opredjeljene za navedene aktivnosti i iz koje stavke.

Evaluaciju će vršiti Direktorat za mlade, pri Ministarstvu sporta i mladih Crne Gore, nakon što im se dostavi Izvještaj od strane lokalne samouprave o realizovanim aktivnostima.